b'\n_START_ARTICLE_\nChuquicamata\n_START_SECTION_\nEtimologija\n_START_PARAGRAPH_\nObstaja ve\xc4\x8d razli\xc4\x8dic pomena Chuquicamata.  Najbolj znano je, da pomeni mejo (camata) de\xc5\xbeele Chucos (chuqui). Druga pravi, da pomeni kovinsko (chuqui) konico lesenega (camata) kopja. Tretja pravi, da pomeni razdaljo (camata) do katere je Atacamec vrgel sulico (chuqui), da bi dolo\xc4\x8dil velikost bakrene rude, ki jo je bog namenil za nagrado. \xc5\xa0e ena teorija je, da pomeni Pico de Oro ali \'zlati vrh\'.\n_START_SECTION_\nZgodovina\n_START_PARAGRAPH_\nIme Chuquicamata je beseda iz jezika Ajmarov in se nana\xc5\xa1a na indijansko skupino chuco ali chuqui. Pridobivali so baker \xc5\xbee v pred\xc5\xa1panskem obdobju za izdelavo oro\xc5\xbeja in orodij._NEWLINE_Poleg Inkov in \xc5\xa1panskih raziskovalcev, si \xc4\x8cilenci in Angke\xc5\xbei v letih od 1879 do 1912 izkori\xc5\xa1\xc4\x8dali brohantitne \xc5\xbeile. (Brohantit je sulfatni mineral, eden izmed \xc5\xa1tevilnih bakrovih sulfatov. Njegova kemi\xc4\x8dna formula je Cu4S04 (OH) 6, imenovan po geologu in mineralogu A. J. M. Brochanta de Villiersu)_NEWLINE_Dnevni kop je bila najve\xc4\x8dja jama na svetu v devetdesetih letih. Toda svoj prvenstvo je izgubil, prehitel ga je nov rudnik bakra Escondida, ki je danes najve\xc4\x8dji rudnik na svetu s 750.000 tonami proizvodnje, kar je bilo 5,6% svetovne proizvodnje leta 2000. Baker so stoletja kopali v Chuquicamati, kar je pokazalo odkritje leta 1899 \xe2\x80\x93 Bakreni \xc4\x8dlovek je mumija, datirana okoli leta 550, ki je bila najdena v anti\xc4\x8dnem rudnem ja\xc5\xa1ku pri odlomu kamnine.  Prav tako je pravijo, da je Pedro de Valdivia dobil bakrene podkve od doma\xc4\x8dinov, ko je tod hodil v za\xc4\x8detku 16. stoletja. _NEWLINE_Rudarska dejavnost je bila relativno skromna do solitrne vojne, ko si je \xc4\x8cile prilastil velika obmo\xc4\x8dja Peruja in Bolivije severno od svoje stare meje, med njimi tudi Chuquicamato. Takrat je pri\xc5\xa1lo do velikega priliva rudarjev na obmo\xc4\x8dje, ki jih je privla\xc4\x8dila \xc2\xbbrde\xc4\x8da zlata mrzlica\xc2\xab" (La Fiebre del Oro Rojo) . Kmalu je bila Chuquicamata polna rudarjev in zahtevkov za rudarjenje je bilo ve\xc4\x8d kot 400 naenkrat. Bilo je divje in neorganizirano tabori\xc5\xa1\xc4\x8de. Naslov zahtevkov je bil pogosto v dvomih zaradi pomanjkljive rudarske zakonodaje iz leta 1873 in zajetja Calame s strani pobudnikov \xc4\x8dilske dr\xc5\xbeavljanske vojne leta 1891, ki so zaplenili rudnike. Mnogi rudarji so \xc5\xbeiveli v improviziranih in brezpravnih krajih okoli rudnikov, med njimi Punta de Rieles, Placilla in Banco Drummond, ki so zagotavljala alkohol, igre na sre\xc4\x8do in prostitucijo in kjer je bil umor skoraj vsakodnevni dogodek. \xc5\xbde leta 1918 je bilo treba poslati vojsko, da bi ohranila red . Mesta so bila s\xc4\x8dasoma pokopana pod odlagali\xc5\xa1\xc4\x8di jalovine vzhodno od rudnika._NEWLINE_Eden od poskusov je bila obdelava rude nizke kakovosti v letih 1899-1900, ki jo je opravil Norman Walker, partner v La Compa\xc3\xb1ia de Cobres de Antofagasta, vendar je podjetje uspel globoko zadol\xc5\xbeiti. Vendar pa se rudarstvo v za\xc4\x8detku ni razvilo zadovoljivo zaradi pomanjkanja vode, izolacije in pomanjkanja komunikacij, pomanjkanja kapitala in nihanj cen bakra. Kljub temu so se ve\xc4\x8dje rudarske dru\xc5\xbebe s\xc4\x8dasoma pojavile in organizirale kot komercialne, ne pa rudarske operacije, da bi se izognile pomanjkljivostim rudarske zakonodaje  in za\xc4\x8dele odkupovati in konsolidirati majhne rudnike in zemlji\xc5\xa1\xc4\x8da.\n_START_SECTION_\nSodobni rudnik\n_START_PARAGRAPH_\nSodobno obdobje se je za\xc4\x8delo, ko je ameri\xc5\xa1ki in\xc5\xbeenir Bradley kon\xc4\x8dno razvil metodo obdelave oksidiranih bakrenih rud. Leta 1910 se je obrnil na odvetnika in industrialca Alberta C. Burraga, ki je poslal in\xc5\xbeenirje, da preu\xc4\x8dijo Chuquicamato. To je bil za\xc4\x8detek rudarjenja bakra s strani raziskovalne dru\xc5\xbebe \xc4\x8cilske raziskovalne dru\xc5\xbebe, skupine Guggenheim. Njihova poro\xc4\x8dila so bila dobra in aprila 1911 je za\xc4\x8del kupovati rudnike in zemljo, predvsem od ve\xc4\x8djih rudarskih dru\xc5\xbeb, v sodelovanju z Duncan Fox y Cia., angle\xc5\xa1kim podjetnikom._NEWLINE_Ker Burrage ni imel kapitala za razvoj rudnika, se je obrnil na Guggenheim Brothers. Preu\xc4\x8dili so njegove objekte in ocenjene rezerve na 690 milijonov ton, z dele\xc5\xbeem 2,58% bakra . Guggenheims je imel tudi postopek za ravnanje z nizkimi vsebnostmi rude, ki jih je razvil Elias Anton Cappelen Smith in so bili takoj zainteresirani. S\xc4\x8dasoma do kupili Burrage in svetovalec za metalurgijo je za M. Guggenheim\'s Sons izdelal prvi postopek za obdelavo bakrove oksidne rude iz Chuquicamate okoli leta 1913 in vodil osebje in\xc5\xbeenirjev, ki je upravljalo pilotno napravo v Perth Amboyju v New Jerseyju v treh izmenah celo leto._NEWLINE_Nadaljevali so z razvojem in izgradnjo rudnika na vzhodnem delu Chuquicamata polja. (Preostali del polja je postopoma pridobil v naslednjih 15 letih). Izpiralni obrat z 10.000 ton dnevno je bil na\xc4\x8drtovan, da vsako leto proizvede 50.000 ton elektrolitskega bakra. Med nakupom opreme so bili parni bagri iz Panamskega prekopa . Pristani\xc5\xa1\xc4\x8de in elektrarna na nafto sta bila zgrajena v Tocopilli, 90 kilometrov zahodno in zgrajen je bil vodovod tako, da je pripeljal vodo iz Andov . _NEWLINE_\xc5\xbde leta 1915 je pre\xc5\xa1el v last ameri\xc5\xa1ke dru\xc5\xbebe, ki je ve\xc4\x8dkrat spremenila ime, najprej se je imenovala Chilean Exploration Company, nato Chile Copper Company na koncu pa Anaconda Copper Mining Company. Ta dru\xc5\xbeba je ob rudniku postavila mesto z osnovno infrastrukturo. _NEWLINE_Proizvodnja se je za\xc4\x8dela 18. maja 1915. Dejanska proizvodnja se je pove\xc4\x8dala s 4345 ton v prvem letu na 50.400 ton v letu 1920 in 135.890 ton leta 1929 pred veliko gospodarsko krizo in povpra\xc5\xa1evanjem. _NEWLINE_Guggenheimsi so rudnik prodali dru\xc5\xbebi Anaconda Copper leta 1923. _NEWLINE_Proizvodnja je \xc5\xbee vrsto let izhajala iz oksidiranega opla\xc5\xa1\xc4\x8denja rude, ki je zahtevala samo izsu\xc5\xa1evanje in nato elektrolitsko obdelavo bakra, vendar so bile do leta 1951 oksidirane zaloge iz\xc4\x8drpane, dru\xc5\xbeba pa je zgradila mlin, flotacijsko in talilnico za obdelavo velikih zalog obogatenih bakrovih sulfidov. Ti sekundarni sulfidi izhajajo iz izsu\xc5\xa1evanja nadrejene rude in njenega ponovnega nana\xc5\xa1anja in zamenjave globljih primarnih (hipogenih) sulfidov._NEWLINE_Leta 1957 je bila pod jalovino odkrita zaloga Exotica (Ju\xc5\xbeni rudnik), ki se je izkazal kot najve\xc4\x8dja znana zaloga bakra. To je pripeljalo do izgradnje oksidne naprave, koncentratorja, topilnice, rafinerije in mesta, vse do rudnika, ter elektrarne v Tocopilli. _NEWLINE_Konec 60. let je vlada predsednika Eduarda Freia Montalve pridobila ve\xc4\x8dinski dele\xc5\xbe v \xc4\x8dilenski izpostavi Anaconde. Leta 1971, v \xc4\x8dasu Allendejeve vlade, je kongres izvedel popolno nacionalizacijo rudnika. Augusto Pinochet, ki je leta 1973 strmoglavil Allendeja, je rudnik obdr\xc5\xbeal v dr\xc5\xbeavni lasti in dru\xc5\xbebi Anaconda izpla\xc4\x8dal od\xc5\xa1kodnino. _NEWLINE_Vrsto let je bil rudnik z najve\xc4\x8djo letno proizvodnjo na svetu, vendar ga je pred kratkim prehitela Minera Escondida. Kljub temu ostaja rudnik z dale\xc4\x8d najve\xc4\x8djo skupno proizvodnjo pribli\xc5\xbeno 29 milijonov ton bakra do konca leta 2007 (razen rudnika Radomiro Tomi\xc4\x87a). Kljub ve\xc4\x8d kot 90-letnemu intenzivnemu izkori\xc5\xa1\xc4\x8danju ostaja eden najve\xc4\x8djih znanih virov bakra. Njegova odprta jama je najve\xc4\x8dja na svetu, dolga 4,3 km, \xc5\xa1iroka 3 km in globoka ve\xc4\x8d kot 900 m , njegova topilnica in elektrolitska rafinerija (855 000 ton p.a.) pa sta med najve\xc4\x8djimi na svetu. Chuquicamata je tudi pomemben proizvajalec molibdena._NEWLINE_Chuquicamata je zdaj zdru\xc5\xbeena z rudarskim obratom Radomiro Tomi\xc4\x87 na severu (vendar \xc5\xa1e vedno na istem mineraliziranem sistemu), rudnik Alejandro Hales na jugu in nedavno odkritega "grozda Toki" bakrovega porfirja, da se oblikuje Codelco Norte kot del Codelca. _NEWLINE_Zaradi na\xc4\x8drtovanega \xc5\xa1irjenja in poostrene zakonodaje glede onesna\xc5\xbeevanja je bilo leta 2004 mesto Chuquicamata zaprto in so vse prebivalce preselili v bli\xc5\xbenjo Calamo.\n_START_SECTION_\nGeologija\n_START_PARAGRAPH_\n\xc2\xbbChuquicamata o\xc4\x8ditno pripada \xc5\xa1ir\xc5\xa1emu razredu porfirnih bakrenih nanosov. Prakti\xc4\x8dno vsa ruda Chuquicamate gosti Chuqui Porphyry Complex, sestavljen iz vzhodnih, finih tekstur, zahodnih in banco porfirjev.\xc2\xab\xc2\xa0Ti Cu-Mo porfirni sistemi so nastali med eocen-oligocen0om in prikazujejo klasi\xc4\x8dne \xc2\xbbconirane spremembe in mineralizacijo\xc2\xab. Regionalna cona preloma je povzro\xc4\x8dila hidrotermalno aktivnost, ki je koncentrirala kovinske in sulfidne minerale. Zahodni prelom je glavni in lo\xc4\x8duje Chuquicamato na dva dela, zahod in vzhod. Ta prelom je del kenozoiskega sistema zahodnega preloma v \xc4\x8cilu, ki se razteza na nekaj sto kilometrov v splo\xc5\xa1ni smeri sever- jug do severovzhod. Kompleks Chuqui Porphyry le\xc5\xbei v mineraliziranem vzhodnem delu jame, neugoden Fortuna kompleks le\xc5\xbei v zahodnem delu. \xc2\xbbVelik del bakra v Chuquicamati se pojavi v \xc5\xbeilah in \xc5\xbeilicah, ki polnijo prelome in motnje, povezane s prelomi\xc2\xab.\xc2\xa0\xc2\xbbPirit je prisoten povsod\xc2\xab, halkozin in kovelin pa se pojavljata kot supergenski in hipogenski minerali.\xc2\xa0\xc2\xbbMolibdenit je viden v Chuquicamati, skoraj vse nosijo kremenove \xc5\xbeile\xc2\xab.\n_START_SECTION_\nV popularni kulturi\n_START_PARAGRAPH_\nMed svojim znamenitim popotovanjem po Ju\xc5\xbeni Ameriki sta leta 1952 rudnik obiskala tudi Ernesto Guevara in Alberto Granado. Domnevno naj bi ravno brezobzirno izkori\xc5\xa1\xc4\x8danje delavcev, kateremu sta bila pri\xc4\x8da, bilo eden odlo\xc4\x8dilnih dejavnikov, ki so vplivali na \xc2\xbbChejevo\xc2\xab\xc2\xa0nadaljnjo politi\xc4\x8dno usmeritev. _NEWLINE_V filmu Motoristov dnevnik, ki je bil posnet na podlagi zapiskov s tega potovanja, uslu\xc5\xbebenec rudnika pre\xc5\xbeene Ernesta in Alberta, ki se zavzameta za humanej\xc5\xa1e ravnanje z delavci, \xc4\x8de\xc5\xa1 \xc2\xbbda to ni kraj za turiste\xc2\xab. Danes rudnik obi\xc5\xa1\xc4\x8de pribli\xc5\xbeno 40.000 obiskovalcev letno.'